ΥΕΝί  ΚΙΒΒΙ8  0ΕΒΝΕ08 
ΝΕ\Α/  ΟΥΡΒυδ  Α5500ΙΑΊΊ0Μ 


ΑΝΑΚΟΙΝΩΣΗ 


Ο  ΝΚΣ  ακόμα  μια  Φορά  καταδικάζει  έντονα  την  παράνομη  ενέργεια 
των  νόμιμων  αρχών  της  Δημοκρατίας  να  παραδίδουν  πολίτες 
τΓ)£  δημοκρατίας  ατο  παράνομο  καθεστώς  του  Ντενκτάς. 

Με  μεγάλη  μας  λύπη  βλέπουμε  ότι  παρα  την  πρόσφατη  απόφαση 
του  Γενικού  Εισαγγελέα  ότι  η  ανταλλαγή  πολιτών  με  το 
καθεστώς  του  Ντενκτάς  είναι  αντισυνταγματική  και  παράνομη, 
συνεχίζεται  η  παράδοση  των  Τ/Κ  πολιτών  στα  όργανα  του  παράνομου 
καθεστώτος  "μέσα  στα  πλαίσια  αμοιβαίων  διευθετήσεων",  όπως 
τά  χαρακτήρισε  ο  παράνομος  ραδιοσταθμός  του  καθεστώτος. 

Είναι  ολοφάνερο  ότι  η  πολιτική  αυτή  που  ακολουθήται  σιωπηλά 
για  χρόνια  τώρα  πίσω  από  τις  πλάτες  της  κοινής  γνώμης, 
ανατρέπει  όλα  τα  διακηρυγμένα  για  κοινή  πατρίδα,  ισοτιμία 
πολιτών,  για  ανθρώπινα  δικαιώματα,  για  επαναπροσέγγιση  και 
κοινή  συμβίωση  κλπ.  και  αποκαλύπτει  ότι  μεγάλη  ευθύνη  για 
την  απομάκρυνση  των  Τ/Κ  από  τους  Ε/Κ  και  του  εγκλωβισμού  τους 
στους  κόλπους  της  σωβινιστικής  Τ/κης  ηγεσίας  φέρουν  η  ανοχή 
της  ανισομερούς  μεταχείρισης  των  Τ/Κ  και  κυρίως  οι  αδέξιοι  και 
απαράδεκτοι  χειρισμοί,  που  έγιναν  στο  παρελθόν  και  συνεχίζονται 
και  σήμερα,  όπως  φαίνεται  καθαρά  στην  περίπτωση  του  Μουσά  Ονούρ. 

Είναι  απαράδεκτο  και  το  λιγότερο  προσβλητικό  να  θεωρούνται 
όλοι  οι  Τ/Κ  ύποπτοι  και  να  τους  μεταχειρι ζώμεθα  σαν  ανθρώπους 
που  στρέφονται  εναντίον  της  ασφάλειας  του  κράτους,  όπως  ισχυρίστηκε 
ο  Κυβερνητικός  Εκπρόσωπος  και  στην  περίπτωση  του  Μουσά  Ονούρ. 

Ενοχοι  υπάρχουν.  Και  μέσα  στους  Τουρκοκυπρίους.  Καθήκον  όμως 
των  επισήμων  αρχών  είναι  να  παραδίδουν  τους  ενόχους %στην 
δικαιοσύνη.  Κανείς  δεν  έχει  το  δικαίωμα  να  παραδίδει  πολίτες 
συμπατριώτες  μας  στα  χέρια  της  παρανομίας  και  των  δημίων 
του  Ντενκτάς. 

Ο  ΝΚΣ  απαιτεί  να  τεθεί  αμέσως  τέρμα  σ'αυτές  τις  εγκληματικές 
ενέργειες,  να  δοθούν  επαρκείς  εξηγήσεις  στην  κοινή  γνώμη  και 
οι  υπεύθυνοι  να  υποστούν  τίς  συνέπειες. 

0  ΝΚΣ  κάμνει  παράλληλα  έκκληση  σε  όλα  τα  πολιτικά  κόμματα 
να  παρεμποδίζουν  ενέργειες  που  τίνουν  να  συμβάλουν  στον 
διαχωρισμό  και  διαμελισμό  του  τόπου  μας. 

